Source: http://docplayer.fi/45218757-Aasian-kasvukolmikko-1-2019-maltillinen-ja-tuottohakuinen.html
Timestamp: 2019-12-10 16:44:21+00:00
Document Index: 3135551

Matched Legal Cases: ['kko ', 'kko ', 'kko ', 'KKO ', 'KKO ', 'kko ', 'kko ', 'kko ', 'kko ', 'kko ']

Aasian Kasvukolmikko 1/2019 Maltillinen ja Tuottohakuinen - PDF Ilmainen lataus
Download "Aasian Kasvukolmikko 1/2019 Maltillinen ja Tuottohakuinen"
1 Aasian Kasvukolmikko 1/2019 Maltillinen ja Tuottohakuinen MANDATUM LIFE AASIAN KASVUKOLMIKKO 1/2019 MALTILLINEN ja TUOTTOHAKUINEN -SIJOITUSKORI SIJOITUSKORIN SÄÄNNÖT Keskeiset ehdot Sijoituskorin salkunhoitaja Sijoituskorin yleiskuva Merkintäaika Sijoituskorin osuuden Lähtöarvo Sijoitusaika Kohdemarkkina Mandatum Henkivakuutusosakeyhtiö Sijoituskori on noin viisivuotinen sijoituskohde, jonka tuotto riippuu ensisijaisesti Kohdemarkkinan tuotosta. Sijoituskorissa on 90 %:n (Maltillinen vaihtoehto) ja 80 %:n (Tuottohakuinen vaihtoehto) Pääomasuoja Pääomasuoja-aikana. Sijoituskori koostuu kahdesta pääosasta: 1) tuotto-osasta (sijoitus Kohdemarkkinaan) ja 2) pääomaa suojaavasta osasta (Korkosijoitukset) (Merkintäaika) Sijoituskorin osuuden lähtöarvo on 100 euroa (Lähtöarvo). Sijoitusaika on noin viisi (5) vuotta. Sijoituskorin varsinainen Kohdemarkkinaan sijoittaminen alkaa (Lähtöhetki) ja päättyy (Päätöshetki). Indeksi ("j") Kohdemarkkinan osan (Indeksin) nimi Reuters 1 Bloomberg 1 1 MSCI Singapore Free Index (Singapore).SIMSCI SIMSCI 1/3 2 MSCI Taiwan Index (Taiwan).TAMSCI TAMSCI 1/3 3 Hang Seng China Enterprises Index (Kiina).HSCE HSCEI 1/3 Paino kohdemarkkinassa (wj) Osallistumisaste ja tuoton määräytyminen Sijoituskorin pääoman osittainen suoja Pääomasuoja-aika Sijoituskorin päättyminen Sijoituskorin osuuden viitteellinen arvo ja lunastushinta Sijoituskorin palkkiot 1 Kohdemarkkinan osaan ko. markkinatietopalvelussa liittyvä viitteellinen tunnus, joka voi muuttua. Sijoitus Kohdemarkkinaan tehdään johdannaissopimusten avulla. Kohdemarkkinan indeksien lähtötason määrittämisessä voidaan käyttää ja päätöstason määrittämisessä käytetään keskiarvotusta. Alustava Osallistumisaste on a) 110 %* (Maltillinen vaihtoehto) ja b) 200 %* (Tuottohakuinen vaihtoehto) Kohdemarkkinan tuotosta tuotonlaskennan** mukaisesti. Lopullinen Osallistumisaste vaikuttaa sijoituskorin tuottoon. Enimmäistuotto ei ole rajoitettu. Lähtöarvon takaisinsaaminen kokonaisuudessaan Sijoitusajan päätyttyä vaatii alustavalla Osallistumisasteella n. 9,1 %:n (Maltillinen vaihtoehto) ja n. 10 %:n (Tuottohakuinen vaihtoehto) Kohdemarkkinan nousun. Sijoituskori sisältää pääoman osittaisen suojan (Pääomasuoja), joka on 90 % Lähtöarvosta (90 % x 100 EUR/osuus = 90 EUR/osuus) Maltillinen -vaihtoehdossa ja 80 % Lähtöarvosta (80 % x 100 EUR/osuus = 80 EUR/osuus) Tuottohakuinen -vaihtoehdossa. Pääomasuojaan liittyy Sampo Oyj:n ( Pääomasuojayhtiö ) luottoriski. Pääomasuoja on voimassa vain Pääomasuojaaikana edellyttäen, että Pääomasuojan toteuttamiseksi tarvittavien sijoitusten luotto- ja/tai vastapuoliriski ei ole toteutunut. Pääomasuoja koskee vain sijoituskorin osuuden Lähtöarvoa, ei vakuutusta tai siihen mahdollisesti liitettyjä muita sijoituskohteita. Suojaus ei kata vakuutuksen kuluja. Sijoituskorin toiminta päättyy kokonaan (Päättymispäivä). Vakuutusyhtiö laskee sijoituskorin osuudelle pankkipäivittäin viitteellisen arvon. Vakuutusyhtiö määrittää sijoituskorista normaaleissa markkinaolosuhteissa tehtäville lunastuksille lunastushinnan, joka määräytyy toimeksiantokohtaisesti lunastushetken markkinatilanteen pohjalta. Lunastushinta voi olla esimerkiksi 1-5 prosenttiyksikköä alhaisempi kuin viitteellinen arvo. Sijoituskorin strukturointikustannus Lähtöhetkellä on vuotuistettuna tyypillisesti n. 1 % p.a. Ansainta ei vaikuta sijoituskorin sääntöjen mukaiseen tulemaan Pääomasuoja-aikana. Vakuutusyhtiölle voi syntyä ansaintaa myös lunastuksiin liittyvistä jälkimarkkinakaupoista. * Alustava Osallistumisaste on 110 % (Maltillinen vaihtoehto) ja 200 % (Tuottohakuinen vaihtoehto). Lopullinen Osallistumisaste on vähintään 100 % (Maltillinen vaihtoehto) ja 180 % (Tuottohakuinen vaihtoehto) ja se vahvistetaan Lähtöhetkellä. Mikäli Osallistumisaste jäisi vähimmäisarvon alle, sijoituskori perutaan ja siihen tehdyt merkinnät palautetaan asiakkaille. ** Tuotonlaskenta kaavoineen on esitetty tarkemmin säännöissä kohdassa Sijoituskorin sijoitusstrategia.
2 MANDATUM LIFE AASIAN KASVUKOLMIKKO 1/2019 MALTILLINEN ja TUOTTOHAKUINEN -SIJOITUSKORI SIJOITUSKORIN SÄÄNNÖT SIJOITUSKORIN YLEISMÄÄRITTELY Sijoituskori on Mandatum Henkivakuutusosakeyhtiön (jäljempänä myös Vakuutusyhtiö) sallimiin sijoitussidonnaisiin vakuutus- ja kapitalisaatiosopimuksiin liitettävissä oleva Vakuutusyhtiön omistama sijoituskohde. Vakuutuksella tarkoitetaan jäljempänä myös kapitalisaatiosopimusta. Sijoituskori ei jaa tuottoa. Mahdollinen tuotto lisätään osuuden arvoon. Sijoituskorin tuotto perustuu sijoituskorin varojen tuottokehitykseen. Sijoituskorin perusvaluuttana on euro. Sijoituskorin sijoitusriskejä on kuvattu tarkemmin jäljempänä kohdissa Sijoituskorin riskikuva ja Sijoituskoriin liittyviä riskejä. Vastuu sijoituskorin sijoitustoiminnan tuloksesta on sijoittajalla. Vakuutusyhtiö ei ole vastuussa sijoituskorin sijoitustoiminnan tuloksesta. Ellei näissä säännöissä ole toisin määrätty, sovelletaan sijoituskoriin vakuutusehtojen sijoituskohteita koskevia määräyksiä. SIJOITUSKORIN SIJOITUSSTRATE- GIA Sijoituskorin sijoitukset muodostuvat Kohdemarkkinan arvonkehitykseen sidotusta tuotto-osasta sekä pääomaa suojaavasta osasta. Tuotto-osa koostuu yhdestä tai useammasta Kohdemarkkinan arvonkehitykseen sidotusta johdannaissopimuksesta (sijoitus Kohdemarkkinaan). Pääomaa suojaava osa voi muodostua joukkovelkakirjalainasijoituksista, luottojohdannaissopimuksista ja/tai muista korkosijoituksista (Korkosijoitukset). Pääomasuojatason mukainen suoritus pyritään toteuttamaan Pääomasuoja-ajan alkaessa riippumatta Kohdemarkkinan arvonkehityksestä. Kohdemarkkinakuvaus Kohdemarkkina koostuu seuraavista indekseistä: MSCI Singapore Free Index (Singapore), MSCI Taiwan Index (Taiwan) ja Hang Seng China Enterprises Index (Kiina). Sijoitukset Kohdemarkkinan arvonkehitykseen sidottuihin sijoitusvälineisiin tehdään euromääräisinä, joten sijoittaja ei kanna suoria valuuttakurssiriskejä. Sijoittaja kantaa kuitenkin kaikkien indekseihin kulloinkin kuuluvien yhtiöiden osalta välilliset valuuttakurssiriskit, millä tarkoitetaan sitä, että valuuttakurssien kehityksellä voi olla vaikutusta kunkin yhtiön liiketoimintaan, sen tulokseen ja näin ollen yhtiön arvostukseen sekä osakkeen arvoon ja siten myös indeksien arvoon. Lisätietoa Kohdemarkkinassa olevista indekseistä löytyy seuraavilta verkkosivuilta (tarkistettu ). MSCI Singapore Free Index ja MSCI Taiwan Index: Hang Seng China Enterprises Index: Sijoituskorin tuotto- osa (sijoitus Kohdemarkkinaan) Sijoituskorin tuotto perustuu Kohdemarkkinan arvonkehitykseen, josta sijoittaja hyötyy vahvistetun Osallistumisasteen ja jäljempänä olevan tuotonlaskentakaavan mukaisesti. Alustava Osallistumisaste on 110 % (Maltillinen vaihtoehto) ja 200 % (Tuottohakuinen vaihtoehto). Lopullinen osallistumisaste on vähintään 100 % (Maltillinen vaihtoehto) ja 180 % (Tuottohakuinen vaihtoehto) ja se vahvistetaan Lähtöhetkellä. Lopullinen Osallistumisaste vaikuttaa sijoituskorin tuottoon. Sijoituskorin tuotto (PT) Päätöshetkellä (T) suhteessa sijoituskorin osuuden Lähtöarvoon muodostuu seuraavasti. a) Maltillinen vaihtoehto: P T = Max{ 0%; c RT } 10%, ja b) Tuottohakuinen vaihtoehto P T = Max{ 0%; c RT } 20%, missä c on Lähtöhetkellä vahvistettu Osallistumisaste, 3 SjT R T = w j 100% on Kohdemarkkinan tuotto. j= 1 Sj0 w j S jt 1 = on yksittäisen indeksin paino Kohdemarkkinassa. 3 on aritmeettinen keskiarvo indeksin j kuukausittaisista päätösarvohavainnoista Sijoitusajan viimeisen vuoden ajalta (vrt. Päätöstaso; Loppukeskiarvotus), eli 1 13 S jt = S j ( t), missä S j (t) on indeksin j päätösarvohavainto (t-1) kuukautta ennen Päätöshetkeä. 13 t = 1 S j0 on aritmeettinen keskiarvo indeksin j viikottaisista päätösarvohavainnoista Sijoitusajan ensimmäisten 0-6 viikon ajalta (vrt. Lähtötaso; Alkukeskiarvotus), eli n 1 S j 0 = S j ( i), missä S j ( i) on indeksin j päätösarvohavainto (i-1) viikkoa Lähtöhetken jälkeen ja n { 1,2,3,4,5,6,7}. n i = 1 Kohdemarkkinan kunkin indeksin j Lähtötaso (Sj0) muodostuu aritmeettisena keskiarvona indeksin päätösarvohavainnoista sijoitusajan alussa. Yksittäisen indeksin j Lähtötason (Sj0) määrittämiseksi käytettäviä viikottaisia havaintoja on yhdestä seitsemään kappaletta Sijoitusajan ensimmäisten kuuden viikon aikana ja kaikilla indekseillä havaintoja on yhtä suuri määrä. Alkukeskiarvotuksen ajallisen keston nollan ja kuuden viikon välillä eli Lähtötason määritykseen käytettävien keskiarvotushetkien lukumäärän (n) päättää Vakuutusyhtiö Lähtöhetkeen mennessä markkinatilanteen ja -näkemyksen pohjalta. Kohdemarkkinan kunkin indeksin j Päätöstaso (SjT) muodostuu aritmeettisena keskiarvona indeksin päätösarvohavainnoista sijoitusajan lopussa. Yksittäisen indeksin j päätöstason (SjT) määrittämiseksi käytettäviä kuukausittaisia havaintoja on kolmetoista kappaletta Sijoitusajan viimeisen vuoden aikana ja kaikilla indekseillä havaintoja on yhtä suuri määrä. Päätösarvolla tarkoitetaan kunkin Kohdemarkkinan osan kunkin arvohavaintopäivän virallista sulkemisarvoa, sulkemisarvon korvaavaa tai tätä vastaavaa Vakuutusyhtiön vahvistamaa arvohavaintoa. Alustavalla Osallistumisasteella, ja mikäli luotto- ja/tai vastapuoliriskit eivät toteudu, sijoitetun Lähtöarvon takaisinsaaminen kokonaisuudessaan vaatii noin 9,1 %:n (Maltillinen vaihtoehto) ja 10 %:n (Tuottohakuinen vaihtoehto) Kohdemarkkinan nousun tuotonlaskennan mukaisesti sijoitusaikana. Mikäli Osallistumisaste jäisi alle vähimmäisarvon, sijoituskori perutaan ja siihen tehdyt merkinnät palautetaan asiakkaille.
3 3/6 Sijoitukset pääomaa suojaavassa osassa (Korkosijoitukset) Sijoituskorin pääomaa suojaavassa osassa toteutetaan korkosijoituksia Pääomasuojayhtiön luottoriskillä. Pääomasuojayhtiöllä tarkoitetaan Sampo Oyj -yhtiötä (Pääomasuojayhtiö). Sijoituskorin pääoman osittaisen suojauksen toteuttamiseksi sijoituskorin varoja voidaan allokoida Pääomasuojayhtiön liikkeelle laskemiin arvopapereihin, sekä muihin korkoinstrumentteihin taikka luottojohdannaisiin, joiden viiteyhtiönä on Pääomasuojayhtiö. Vakuutusyhtiö voi käyttää suojaukseen myös alle 12 kuukauden mittaisia Suomessa kiinteässä toimipaikassa toimivaan, vähintään luottoluokituksen (A-) (S&P-luokitusjärjestelmä tai jonkun muun luokitusjärjestelmän lähinnä vastaava luokitus) omaavaan rahalaitokseen tehtäviä rahamarkkinasijoituksia. Vakuutusyhtiö päättää itsenäisesti, muodostetaanko Korkosijoitukset yhdellä tai useammalla sijoituksella. Sijoituskorin sijoitukset Sijoitusajan ulkopuolella Sijoituskorin varat pidetään pääsääntöisesti rahamarkkinasijoituksissa (ml. talletukset) Sijoitusajan ulkopuolella. Rahamarkkinasijoituksissa olevat varat pidetään lähtökohtaisesti sellaisessa Suomessa kiinteässä toimipaikassa toimivassa rahalaitoksessa, joka omaa vähintään luottoluokituksen (A-) rahamarkkinasijoituksen tekohetkellä. Ellei tällaisia rahalaitoksia ole valittavissa, Vakuutusyhtiö voi valita harkintansa mukaan muita rahalaitoksia Suomesta tai euroalueelta. Sijoituskorin sijoituksia voidaan tehdä jo sijoituskorin Merkintäaikana. Merkintäaikana mahdollisesti tehtyjen sijoitusten arvonmuutos lasketaan sijoituskorin arvoon Sijoitusajan alusta lähtien. Tuotto-osan ja pääomasuojaosan johdannaisvastapuolet Sijoituskori voi käyttää johdannaisia sekä tuotto-osassa että pääomaa suojaavassa osassa. Johdannaisvastapuoleksi hyväksytään sellainen OECD-valtiossa toimiva finanssilaitos, jolla, tai jonka emoyhtiöllä, tai sen kanssa samaan konserniin kuuluvalla yhtiöllä, on Merkintäajan alussa tai suojauksen tekohetkellä vähintään luottoluokitus (A-). Johdannaisvastapuoli voi myös olla Sampo Oyj tai sen kanssa samaan konserniin kuuluva yhtiö. PÄÄOMASUOJAN SISÄLTÖ Sijoituskoriin Merkintäaikana tehdyille sijoituksille on voimassa Korkosijoituksiin sidottu suojaus, joka on suuruudeltaan 90 % (Maltillinen vaihtoehto) ja 80 % (Tuottohakuinen vaihtoehto) sijoituskorin Lähtöarvosta (Pääomasuojataso). Pääoman suojauksessa kannetaan erityisesti Pääomasuojayhtiön luottoriski. Osittainen Pääomasuoja on voimassa Kohdemarkkinan mahdollisesta negatiivisesta arvonkehityksestä riippumatta. Sijoituskorin osittainen Pääomasuoja on voimassa vain Pääomasuoja-aikana tehtäville lunastuksille. Jos sijoituskorin osuus lunastetaan tai kuolemantapauskorvaus maksetaan ennen Pääomasuoja-aikaa, osuuden arvolla ei ole suojausta, ja sen hinta määräytyy sijoituskorin osuuden lunastushinnan mukaisesti. Osittainen Pääomasuoja koskee vain Pääomasuojatasoa sijoituskorin osuuden Lähtöarvosta, ei vakuutusta tai siihen mahdollisesti liitettyjä muita sijoituskohteita. Pääoman suojaus ei kata vakuutuksen kuluja. Vakuutusyhtiö tai Pääomasuojayhtiö ei vastaa sijoituskorin arvon alentumisesta eikä anna takuuta sijoituskorin arvon säilymisestä. SIJOITUSKORIN RISKIKUVA Sijoituskorissa on keskisuuri tuotto- ja pääomariski. Sijoituskorin viitteellinen arvo voi vaihdella voimakkaasti. Muun muassa osake- ja valuuttamarkkinoiden sekä korkojen muutokset voivat heijastua sijoituskorin viitteelliseen arvoon. Sijoittaja kantaa sijoituskorin sijoituksiin liittyvät luotto- ja vastapuoliriskit. Luottoriskillä tarkoitetaan sitä, että arvopaperin liikkeeseenlaskija tai muu velallinen ei vastaa sitoumuksestaan. Sijoittaja kantaa erityisesti riskin siitä, että Pääomasuojayhtiö kohtaa luottovastuutapahtuman. Luottovastuutapahtumalla tarkoitetaan maksukyvyttömyyttä, maksuviivästystä, velkojen uudelleenjärjestelyä tai muuta vastaavaa tapahtumaa, jonka yhteydessä yhtiön velkojat ja velkasijoittajat kärsivät todennäköisesti luottotappioita. Vastapuoliriskillä tarkoitetaan sitä, että rahoitus- tai johdannaissopimuksen vastapuoli ei täytä velvoitteitaan. Sijoittajalla on luotto- ja/tai vastapuoliriskin toteutuessa riski tuoton ja/tai pääoman menetyksestä kokonaan tai osittain, vaikka Kohdemarkkinan kehitys ei sitä edellyttäisi tai Pääomasuojayhtiötä koskeva luottoriski ei olisi toteutunut. Rahamarkkinasijoituksissa pidettävien varojen osalta sijoittaja kantaa kyseisen rahalaitoksen luottoriskin. Sijoittajat voivat menettää sijoituskoriin sijoittamiaan varoja osittain tai kokonaan, jos varoja lunastetaan tai siirretään tai kuolemantapauskorvaus maksetaan ennen Pääomasuoja-aikaa, tai jos sijoituskorin sijoituksia koskeva luotto- tai vastapuoliriski toteutuu. Sijoituskorin Pääomasuoja on 90 % (Maltillinen vaihtoehto) ja 80 % (Tuottohakuinen vaihtoehto) sijoituskorin Lähtöarvosta, joten sijoittaja voi menettää myös Pääomasuoja-aikana tapahtuvan lunastuksen kohdalla sijoituskoriin Lähtöarvolla sijoittamistaan varoista 10 % (Maltillinen vaihtoehto) ja 20 % (Tuottohakuinen vaihtoehto). Sijoituskori ei ole Sijoittajien korvausrahaston tai Talletussuojarahaston piirissä. SIJOITTAJAKOHDERYHMÄ Sijoituskori sopii sijoittajalle, joka tavoittelee korkosijoituksia parempaa tuottoa ja on valmis ottamaan riskin pääoman menettämisestä osittain tai kokonaan. Sijoituskori on tarkoitettu sijoittajille, jotka voivat pitää sijoituksensa Sijoitusajan loppuun asti. SIJOITUSKORIN PALKKIOT JA KU- LUT Sijoituskorin sijoituksiin liittyvät kulut, kuten kaupankäyntikulut, lisenssimaksut sekä mahdolliset verot ja muut julkisoikeudelliset maksut, vähennetään sijoituskorin viitteellisestä arvosta osuuden arvoa laskettaessa eikä niitä veloiteta erikseen vakuutuksenottajalta. Sijoituskohteena mahdollisesti olevista sijoitusrahastoista ja muista sijoituskohteista veloitetaan niiden perimät palkkiot. Perittävät kulut ja palkkiot otetaan huomioon myös lunastus- ja merkintähinnan laskennassa. Vakuutusyhtiölle syntyy tyypillisesti ansaintaa sijoituskorin Lähtöhetken merkintähinnan ja sijoitusten kokonaisarvon mahdollisesta erosta. Ansainta liittyy Vakuutusyhtiön kantamaan riskiin, eikä se vaikuta sijoituskorin sääntöjen mukaiseen tulemaan Pääomasuoja-aikana. Sijoituskorin strukturointikustannus on vuotuistettuna tyypillisesti n. 1 % p.a. sijoituskorin Lähtöarvosta. Vakuutusyhtiölle voi syntyä ansaintaa myös sijoituskoriin kohdistuviin lunastuksiin liittyvistä jälkimarkkinakaupoista. Kauppakohtaista ansaintaa ei voida määritellä etukäteen.
4 4/6 SIJOITUSKORIN ARVON LASKEMI- NEN Sijoituskorin viitteellinen arvo Sijoitusaikana ja Pääomasuoja-ajan arvo lasketaan vähentämällä sijoituskorin osien arvosta sijoituksiin liittyvät palkkiot ja kulut sekä Vakuutusyhtiön ansainta. Sijoituskorin viitteellinen arvo lasketaan kutakin sellaista päivää koskien, jolloin talletuspankit ovat Suomessa yleisesti avoinna. Vakuutusyhtiö määrittää sijoituskorin tekemien sijoitusten arvon. Sijoitukset arvostetaan arvostushetken tilanteessa vallitsevan markkinatilanteen pohjalta. Sijoituskorin sijoituksiin mahdollisesti kohdistuvista muutoksista, markkinahäiriöistä tai muista vastaavista syistä johtuen Vakuutusyhtiö voi keskeyttää arvonlaskennan siihen saakka, kunnes arvonlaskenta voidaan normaalisti toteuttaa. Sijoituskorin osuuden viitteellinen arvo lasketaan jakamalla sijoituskorin viitteellinen arvo liikkeellä olevien sijoituskorin osuuksien lukumäärällä. Sijoituskorin osuuden viitteellinen arvo voidaan jakaa murto-osiin. Yksi sijoituskorin osuus muodostuu kymmenestä tuhannesta (10 000) yhtä suuresta murto-osasta. SIJOITUSKORIN LUNASTUSHINTA Sijoituskorista ennen Pääomasuoja-aikaa tehtävien lunastusten arvo määräytyy sijoituskorin osuuden sen hetkisen lunastushinnan mukaisesti. Vakuutusyhtiö määrittää normaaleissa markkinaolosuhteissa lunastushinnan saatavilla olevan markkinainformaation pohjalta mm. markkinanäkemys, markkinatasapainotiedot, markkinaheilunta, hinnanantajan positio, sijoitusten purkukustannukset, Vakuutusyhtiön ansainta sekä lunastuksen suhteellinen ja rahamääräinen koko huomioon ottaen. Lunastushinta voi olla esimerkiksi 1-5 prosenttiyksikköä alhaisempi kuin sijoituskorille laskettava viitteellinen arvo. SIJOITUSKORIN TOTEUTTAMISEKSI TARVITTAVIA SIJOITUKSIA KOSKE- VAT MUUTOKSET Vakuutusyhtiö voi tietyissä tilanteissa muuttaa Pääomasuojaa (kuten vaihtaa Pääomasuojayhtiötä), arvonlaskentaa sekä tehdä muutoksia sijoituskorin sijoituksiin tai sääntöihin. Tällaisia muutoksia voidaan tehdä, jos ennen sijoituskorin päättymistä toteutetaan mihin tahansa sijoituskorin toteuttamiseksi tarvittavaan sijoitukseen tai sijoituksen liikkeeseenlaskijaan tai sijoitusta tai sen kohde-etuutta edustavaan yhtiöön liittyvä järjestely tai toimenpide, kuten esimerkiksi indeksiä koskeva muutos, osakkeen listaaminen arvopaperipörssiin tai muuhun markkinapaikkaan, osakkeen poistaminen arvopaperipörssistä tai muusta markkinapaikasta, osakkeen jako (ns. splittaus), rahastoanti, uusmerkintä, arvopapereihin oikeuttavan välineen liikkeeseenlasku, lopettaminen, julkinen ostotarjous, sulautuminen, jakautuminen, liiketoimintakauppa, kansallistaminen, konkurssi, sijoituskohteen verotuksen muutos tai muu tapahtuma, tai jos kyseisen sijoituksen toteuttavan sijoitusvälineen likviditeetti tai saatavuus arvopaperipörssissä tai muussa markkinassa tai markkinapaikassa vähenee, ja millä tahansa tämänkaltaisella järjestelyllä, toimenpiteellä, tapahtumalla tai likviditeettimuutoksella on Vakuutusyhtiön arvion mukaan vaikutusta sijoituksen arvoon. Muutosten tekeminen ei edellytä vakuutuksenottajien suostumusta. Sijoituskorin tekemien sijoitusten (esim. johdannaissopimusten) ehtoja voidaan joutua muuttamaan tai niiden voimassaolo voi päättyä mm. sen vuoksi, että yhteen tai useampaan sijoitukseen tai sijoitusta koskevaan sopimukseen sovellettava laki, viranomaismääräys tai -käytäntö, verotus tai muu sijoitukseen tai sijoitusta koskevaan sopimukseen vaikuttava tekijä muuttuu Sijoitusaikana siten, että sijoituksen ehdot muuttuvat tai sijoitus päätetään ennenaikaisesti. Vakuutusyhtiö on oikeutettu tekemään sijoituksen tai sijoitusta koskevan sopimuksen ehtojen soveltamisesta, muuttumisesta tai ennenaikaisesta päättymisestä johtuvat tarpeelliset muutokset sijoituskorin arvonlaskentaan, Kohdemarkkinaan tai sen arvonkehitykseen ja tätä vastaavan tuoton muodostukseen, Pääomasuojaan, sijoituskorin sijoituksiin ja niiden määrään, arvonlaskentaan ja muihin ehtoihin. Sijoituksia koskevien sopimusten ehtojen muuttumisesta tai soveltamisesta johtuen myös Sijoitusaikaa voidaan pidentää. Sijoitusta koskeva muutos tai päättyminen voi tarkoittaa myös sitä, että sijoitus korvataan toisella sijoituksella tai -sijoituksilla tai että sijoituskori päätetään ennenaikaisesti. Vakuutusyhtiöllä ei ole kuitenkaan velvollisuutta korvata sijoitusta. SIJOITUSKORIN OSUUKSIEN MERKINTÄ, LUNASTUS JA NIIHIN LIITTYVÄT RAJOITUKSET Sijoituskorin Merkintäaika on määritelty sijoituskorin Keskeiset ehdot - taulukossa. Vakuutusyhtiöllä on oikeus jatkaa Merkintäaikaa. Vakuutusyhtiöllä on oikeus olla hyväksymättä sijoituskoriin tehtäviä merkintöjä. Vakuutusyhtiöllä on oikeus peruuttaa sijoituskori, mikäli yhteenlaskettu merkintämäärä Merkintäaikana jää Vakuutusyhtiön arvion mukaan vähäiseksi. Vakuutuksenottajalla on oikeus nostaa sijoituskorissa olevat säästönsä vakuutusehtojen ja sijoituskorin sääntöjen mukaisesti. SIJOITUSKORIN PÄÄTTYMINEN Sijoituskori lopettaa varsinaisen sijoittamisen Kohdemarkkinaan Päätöshetkellä, minkä jälkeen sijoituskorin varat sijoitetaan rahamarkkinasijoituksiin. Sijoituskorin toiminta loppuu kokonaan Päättymispäivänä. Sijoituskorin osuuden arvon suojaus on voimassa Pääomasuojatasolle Pääomasuojaaikana. Vakuutusyhtiöllä on oikeus lopettaa sijoituskori ennenaikaisesti toimintaansa koskevan lainsäädännön muutoksen, Pääomasuojayhtiön luottoriskin tai jotakin sijoituskorin sijoitusta koskevan vastapuoliriskin toteutumisen, sijoituskorin sijoituksiin tai niiden liikkeeseenlaskijoihin kohdistuneiden järjestelyiden tai muutosten tai muun merkittävän syyn vuoksi ennen sijoituskorin alkuperäistä Päättymispäivää (Ennenaikainen Päättymispäivä). Tällöin sijoituskoriin sidotut vakuutussäästöt siirretään Ennenaikaisen Päättymispäivän lunastushinnalla muihin sijoituskohteisiin. Pääomasuoja ei ole voimassa, mikäli Ennenaikainen Päättymispäivä tai sen aiheuttanut tapahtuma on toteutunut ennen Pääomasuoja-ajan alkamista. Sijoituskorin toiminnan päättyessä vakuutuksenottajan tulee ilmoittaa, Vakuutusyhtiön hänelle asettamassa kohtuullisessa määräajassa, minkä sijoituskohteen arvonkehitykseen hän haluaa säästönsä sidottavan. Ellei vakuutuksenottaja näin toimi, Vakuutusyhtiöllä on oikeus lunastushinnalla siirtää sijoituskoriin sidotut vakuutussäästöt valitsemiinsa muihin sijoituskohteisiin. SIJOITUSKORIN JA SEN OSUUKSIEN OMISTAMINEN SEKÄ OIKEUDET SI- JOITUSKORIIN JA SEN OSUUKSIIN Vakuutuksenottajalla tai edunsaajilla ei ole omistus- tai muita oikeuksia vakuutuksiin liitettyyn sijoituskoriin tai sen osuuksiin. Vakuutukseen liitetyn sijoituskorin osuuksien omistusoikeus kuuluu Vakuutusyhtiölle.
5 5/6 Vakuutusyhtiöllä on aina oikeus realisoida sijoituskorin sijoitukset parhaaksi katsomallaan tavalla, eikä se ole velvollinen esimerkiksi pidättäytymään sijoitusten realisoinneista markkinoilla Pääomasuojayhtiön tai johdannaisvastapuolen konkurssiprosessin vuoksi. SIJOITUSKORIA KOSKEVAT MUUTOKSET Vakuutusyhtiöllä on oikeus tehdä muutoksia sijoituskorin sijoituksiin ja vaihtaa suojauksen Pääomasuojayhtiötä, sijoituksen tuotto-osan sijoituskohteena käytettäviä sijoitusvälineitä ja salkunhoitajaa ja tehdä muita muutoksia sijoituskorin sääntöihin esimerkiksi lainsäädännön, viranomaismääräysten tai markkinatilanteiden muutoksista johtuen. SIJOITUSKORIA KOSKEVAT TOIMENPIDERAJOITUKSET Vakuutusyhtiöllä on oikeus rajoittaa sijoituskorin osuuksien lunastuksia tai merkintöjä, mikäli rajoitus katsotaan tarpeelliseksi muiden vakuutuksenottajien etujen suojelemiseksi. Tällainen tilanne voi aiheutua esimerkiksi Pääomasuojayhtiön luottoriskin tai johdannaissopimuksen vastapuoliriskin toteutuessa tai markkinahäiriön vuoksi, mistä johtuen sijoitusten arvostamista ja sijoituskorin arvonlaskentaa ei voida luotettavasti toteuttaa. SIJOITUSKOHTEEN VAKUUTUS- KIRJALAINAUS Sijoituskorin arvonkehitykseen liitettyjä vakuutussopimuksia voidaan käyttää Vakuutusyhtiön myöntämän vakuutuskirjalainan vakuutena. Sijoituskorin vakuusarvon määrittää Vakuutusyhtiö. VEROT JA VIRANOMAISMAKSUT Mikäli lain tai viranomaisen antaman määräyksen nojalla sijoituskoriin tai siinä oleviin sijoituksiin kohdistuu suoraan tai välillisesti veroja tai muita viranomaisen määräämiä maksuja, jotka tulevat Vakuutusyhtiön maksettavaksi, on Vakuutusyhtiöllä oikeus tehdä vastaavan suuruinen veloitus sijoituskorista. MÄÄRÄPÄIVÄT Vakuutusyhtiö varaa oikeuden muuttaa sijoituskoria koskevia määräpäiviä, kuten Merkintäaikaa, Lähtöhetkeä, Sijoitusaikaa, Kohdemarkkinan arvohavaintopäiviä tai muita määräpäiviä markkinahäiriöstä, sijoituskorin sisältämiä sijoitusvälineitä koskevista ehdoista tai ehtojen muutoksesta tai muista vastaavista syistä johtuen. Mikäli Vakuutusyhtiö on jatkanut Merkintäaikaa, Vakuutusyhtiöllä on mahdollisuus määrittää uudet, Merkintäajan pidentämistä vastaavat muut määräpäivät sijoituskorille. SIJOITUSKORIIN LIITTYVIÄ RISKE- JÄ MARKKINARISKI Sijoituskohteisiin vaikuttaa markkinariski eli riski, joka tulee yleisen taloudellisen kehityksen kautta, toisin sanoen tekijöistä, jotka laajasti vaikuttavat markkinoilla toimivien yritysten tuloksentekokykyyn ja/tai siihen, että sijoituksen arvo muuttuu talousnäkymien muutoksen seurauksena. TUOTTORISKI Sijoituskorin arvonkehitys riippuu Kohdemarkkinan arvonkehityksestä, joka voi vaihdella Sijoitusaikana. Kohdemarkkinan arvonkehityksestä ei voida antaa takuuta. Sijoitusten historiallinen kehitys ei takaa niiden tuottoa tulevaisuudessa. Sijoitus sijoituskoriin ei ole sama asia kuin sijoitus suoraan Kohdemarkkinaan. Sijoittaja ei välttämättä hyödy suoraan osakkeille tai osakeindekseihin sisältyville osakkeille maksettavista osingoista. KORKORISKI Korkoriski aiheutuu siitä, että sijoituskorin arvo muuttuu markkinakorkojen muutoksen seurauksena. Korkoriski voi toteutua, mikäli sijoituskoriin tehty sijoitus päättyy kokonaan tai osittain, tai sijoituskori lopetetaan ennen pääomasuoja-ajan alkamista. Muiden tekijöiden pysyessä ennallaan korkotason nousu sijoitusaikana laskee korkosijoitusten arvoa ja korkotason lasku puolestaan nostaa korkosijoitusten arvoa. LUOTTORISKI Luottoriskillä tarkoitetaan menetystä tai taloudellisen aseman heikentymistä, joka johtuu siitä, että arvopaperin liikkeeseenlaskija tai muu velallinen ei vastaa sitoumuksistaan. Luottoriski koskee erityisesti korkosijoituksia ja osakesijoituksia ja voi toteutua esimerkiksi luottojohdannaissijoitusten kautta. Sijoittajalla on riski sijoituksen menetyksestä kokonaan tai osittain luottoriskin toteutuessa. VASTAPUOLIRISKI Vastapuoliriski syntyy rahoitus- tai johdannaissopimuksen toisesta osapuolesta ja toteutuu, mikäli vastapuoli ei täytä velvoitteitaan. Vastapuoliriskin toteutuessa vastapuolen kanssa solmitun sopimuksen markkina-arvo on alttiina riskille. Sijoittajalla on riski sijoituksen menetyksestä kokonaan tai osittain, mikäli vastapuoliriski toteutuu johdannaisvastapuolen maksukyvyttömyyden takia ennen sijoituksen päättymistä. VALUUTTAKURSSIRISKI Mikäli sijoituskohteet sisältävät muita kuin euromääräisiä sijoituksia, valuuttakurssien muutokset saattavat vaikuttaa sijoituskohteen arvonkehitykseen. JÄLKIMARKKINARISKI Sijoitus sijoituskoriin on suositeltavaa vain, jos sijoittaja voi pitää sijoituksensa sijoituskorissa sen päättymiseen saakka. Ennenaikainen lunastaminen tapahtuu sen hetkiseen lunastushintaan, joka voi olla merkittävästi alempi kuin sijoituskorin viitteellinen arvo tai sijoituskorin merkintähinta. Markkinahäiriöistä tai muusta painavasta syystä johtuen sijoituskorista tehtäviä lunastuksia voidaan myös joutua rajoittamaan. LIKVIDITEETTIRISKI Markkinoiden likviditeettiriskillä tarkoitetaan sitä, että sijoituksia ei pystytä tai ei helposti voida realisoida tai kattaa vallitsevaan markkinahintaan, tai että sijoituksille ei saada määriteltyä arvoa, koska markkinoilla ei ole riittävästi syvyyttä tai markkinat eivät toimi jonkin häiriön takia. Markkinahäiriön seurauksena sijoitusten arvo voidaan joutua määrittelemään poikkeavana ajankohtana poikkeavalla tavalla. SIJOITUSSIDONNAISIIN VAKUUTUK- SIIN LIITTYVIÄ HUOMAUTUKSIA Sijoitustoimintaan liittyy aina riskejä. Sijoitussidonnaisten vakuutusten ja kapitalisaatiosopimusten arvonkehitys perustuu vakuutuksenottajan valitsemien sijoituskohteiden, kuten esimerkiksi sijoituskorien, sijoitusrahastojen, indeksien, valuuttojen, hyödykkeiden tai osakkeiden arvonkehitykseen. Sijoituskohteiden arvo voi nousta tai laskea ja vakuutuksenottajalla on riski omien sijoituspäätöstensä taloudellisista seuraamuksista ja vakuutussäästöjen menettämisestä. Vakuutuksenottajan tulee huomioida, että sijoituskohteen historiallinen kehitys ei ole tae tulevasta tuotosta. Sijoituskohteiden tuottoja, palkkioita ja kuluja koskevissa tiedoissa ja laskelmissa ei ole otettu huomioon vakuutuksen kuluja.
6 6/6 Sijoituskori ei ole Sijoittajien korvausrahaston tai Talletussuojarahaston piirissä. Vakuutuksenottaja päättää itsenäisesti sijoituskohteiden valinnasta omien sijoitustavoitteidensa mukaisesti ja kantaa riskin vakuutussäästöjen arvon alenemisesta tai menettämisestä. Mandatum Henkivakuutusosakeyhtiö tai sen asiamiehet eivät vastaa sijoituskohteiden arvonkehityksestä eivätkä vakuutukseen liitettyjen sijoituskohteiden valinnasta. Vakuutusyhtiö voi vaihtaa vakuutukseen valittavissa olevia sijoituskohteita vakuutuksen voimassaoloaikana. Sijoituskohteita ja muuta sijoittamista koskevat tiedot on annettu vain tiedonantotarkoituksessa eikä annettuja tietoja voida pitää suosituksena merkitä, pitää tai vaihtaa tiettyjä sijoituskohteita tai tehdä muita vakuutuksen arvonkehitykseen vaikuttavia toimenpiteitä. Vakuutuksenottajan tulee huolellisesti perehtyä vakuutuksen ja sijoituskohteiden ehtoihin, sääntöihin, hinnastoihin, tuoteselosteisiin, esitteisiin sekä muuhun mahdolliseen aineistoon ennen vakuutuksen ottamista, vakuutukseen tehtäviä muutoksia tai sijoituskohteiden valitsemista tai muuttamista. Lainsäädännön, muiden säännösten ja viranomaisten menettelytapojen muutoksilla tai tuomioistuimien päätöksillä voi olla vaikutusta Mandatum Henkivakuutusosakeyhtiön liiketoimintaan, taloudelliseen asemaan ja sen toiminnan tuloksiin sekä sijoituskorin sijoitusten markkina-arvoihin. Lisäksi sijoittaja kantaa riskin verotusta koskevien muutosten vaikutuksista vakuutustuotteisiin. Sijoituskorin tarjoaa Mandatum Henkivakuutusosakeyhtiö Postiosoite PL 627, Helsinki Rekisteröity kotipaikka ja osoite Bulevardi 56, Helsinki, Suomi Y-tunnus
7 1 (2) Mandatum Life Aasian Kasvukolmikko 1/2019 Maltillinen -sijoituskoriin tehtävä merkintä Mandatum Life Aasian Kasvukolmikko 1/2019 Tuottohakuinen -sijoituskoriin tehtävä merkintä Asiakastiedot: Nimi: Henkilö-/ Y-tunnus: Mandatum Life Aasian Kasvukolmikko 1/2019 Maltillinen ja Tuottohakuinen -sijoituskori sopii asiakkaalle, joka tavoittelee korkosijoituksia parempaa tuottoa ja on valmis ottamaan riskin pääoman ja/tai tuoton menettämisestä osittain tai kokonaan. Sijoituskoriin liittyy riskejä, jotka asiakkaan tulee tunnistaa ja ymmärtää ennen sijoituspäätöksen tekemistä. Riski pääoman menettämisestä Sijoituskoriin liittyy osittainen pääoman suoja, joka on voimassa pääomasuoja-aikana olettaen, että suojan muodostamiseksi tarvittavien sijoitusten luottoja/tai vastapuoliriski ei ole toteutunut. Pääomasuoja on 90 % (Maltillinen vaihtoehto) ja 80 % (Tuottohakuinen vaihtoehto) sijoituskorin lähtöarvosta. Pääomasuoja on voimassa vain säännöissä määriteltynä pääomasuoja-aikana. Muina aikoina tehtävien lunastusten arvo määräytyy toimeksiantokohtaisesti lunastushetken markkinatilanteen pohjalta. Pääomasuoja koskee vain sijoituskorin osuuden lähtöarvoa, ei vakuutusta tai siihen mahdollisesti liitettyjä muita sijoituskohteita. Pääomasuoja ei kata vakuutuksen kuluja. Sijoituskorin tuoton muodostuminen ja tuottoriski Sijoituskorin tuotto riippuu kohdemarkkinan sisältämien indeksien arvonkehityksestä sijoituskorin sijoitusaikana. Lopullinen Osallistumisaste vaikuttaa sijoituskorin tuottoon. Alustavalla osallistumisasteella 110 % (Maltillinen vaihtoehto) ja 200 % (Tuottohakuinen vaihtoehto) lähtöarvon takaisinsaaminen sijoitusajan päätyttyä vaatii noin 9,1 % (Maltillinen vaihtoehto) ja 10 % (Tuottohakuinen vaihtoehto) kohdemarkkinan nousun sijoituskorin säännöissä kuvatun tuotonlaskennan mukaisesti. Luvuissa ei ole otettu huomioon vakuutuksen kuluja. Kohdemarkkinan indeksien lähtöarvon määrityksessä voidaan käyttää ja päätösarvon määrityksessä käytetään keskiarvotusta sijoituskorin säännöissä kuvatulla tavalla. Sijoitus sijoituskoriin ei ole sama asia kuin sijoitus suoraan kohdemarkkinaan johtuen mm. sijoituskorin pääomasuojasta, keskiarvotuksesta ja kohdemarkkinaan kohdistuvien sijoitusten toteutustavasta johdannaisilla. Luottoriski ja korkoriski Luottoriski tarkoittaa riskiä tuoton tai pääoman menetyksestä kokonaan tai osittain, mikäli tuotto-osan tai korkosijoitusten vastapuoli tulee maksukyvyttömäksi ennen sijoituksen päättymistä. Sijoituskorissa kannetaan Sampo Oyj:n luottoriski (pääomasuojayhtiö). Korkoriski aiheutuu siitä, että sijoituskorin arvo muuttuu markkinakorkojen ja/tai luottoriskilisän muutoksen seurauksena. Korkoriski voi toteutua, mikäli sijoituskoriin tehty sijoitus päättyy kokonaan tai osittain, tai sijoituskori lopetetaan ennenaikaisesti. Muiden tekijöiden pysyessä ennallaan korkotason ja/tai luottoriskilisän nousu sijoitusaikana laskee sijoituskorin markkina-arvoa ja korkotason ja/tai luottoriskilisän lasku puolestaan nostaa sijoituskorin markkinaarvoa. Vastapuoliriski Vastapuoliriskillä tarkoitetaan riskiä siitä, että rahoitus- tai johdannaissopimuksen vastapuoli ei täytä velvoitteitaan. Sijoittajalla on tällöin riski sijoitetun pääoman ja tuoton menetyksestä osittain tai kokonaan, vaikka kohdemarkkinan kehitys olisi suotuisa tai pääomasuojayhtiötä koskeva luottoriski ei olisi toteutunut.
8 Jälkimarkkinariski Sijoituskorin sijoitusaika on noin viisi (5) vuotta. Sijoitus sijoituskoriin on suositeltavaa vain, jos sijoittaja voi pitää sijoituksensa korissa sen päättymiseen saakka. Ennenaikainen lunastaminen tapahtuu sen hetkiseen lunastushintaan, joka voi olla merkittävästi alempi kuin sijoituskorin viitteellinen arvo tai sijoituskorin merkintähinta. Vakuutusyhtiöllä on oikeus lopettaa sijoituskori ennenaikaisesti säännöissä kuvatuissa tilanteissa. Tällöin sijoituskoriin sidotut vakuutussäästöt siirretään sijoituskorin sääntöjen mukaisesti ennenaikaisen päättymispäivän lunastushinnalla muihin sijoituskohteisiin ja pääomasuoja ei ole voimassa. Sijoituskorin sijoituksia koskevat muutokset Sijoituskorin toteuttamiseksi tarvittaviin ja vakuutusyhtiön tekemiin sijoituksiin voi liittyä ehtoja, joiden perusteella sijoituksiin ja sijoituskoriin voidaan joutua tekemään muutoksia. Muutoksilla voi olla vaikutusta sijoituskorin arvoon ja tuoton määräytymiseen. Muutokset voivat johtaa myös siihen, että sijoituskori päätetään ennenaikaisesti sen hetkiseen lunastusarvoonsa. 2 (2) Olen ymmärtänyt ja hyväksynyt edellä kuvatut sijoituskoriin liittyvät riskit ja sijoituskorin sijoituksia koskevien muutosten aiheuttamat seuraamukset. Olen vastaanottanut Mandatum Life Aasian Kasvukolmikko 1/2019 Maltillinen -sijoituskorin säännöt ja esitteen ja tutustunut niihin huolellisesti. Olen vastaanottanut Mandatum Life Aasian Kasvukolmikko 1/2019 Tuottohakuinen -sijoituskorin säännöt ja esitteen ja tutustunut niihin huolellisesti. Paikka ja päivämäärä Asiakkaan allekirjoitus ja nimenselvennös